Ясен Атанасов
Ясен Атанасов е български поет, писател и журналист.

Биография 
Роден е на 4 март 1971 г. в София. Завършва културология в Софийския университет „Св. Климент Охридски“, специализира философия и история на изкуството в Милано и културен мениджмънт в Париж. Докторант във Факултета по журналистика и масови комуникации на Софийския университет. Публикувал е журналистически материали, социални, политически и културологични анализи, художествени текстове и преводи във водещите български издания.

Ясен Атанасов е сред основателите на литературното списание „Ах, Мария“. Бил е водещ редактор на колекциите от книги „Америка ХХ“ и „Елит“ на издателство „Парадокс“. Заедно с Румен Баросов създава Фондация за българска литература. Драматург на танц-театър проекта „Линч“ на Мила Искренова.

Сценарист и режисьор на документалния филм „Приказки от брат Вим“, посветен на култовия немски режисьор Вим Вендерс, официална селекция на фестивала „Златната ракла“’2007.

През 2000 г. е куратор на феста „Поезия – пърформънс & електронен авангард“, впоследствие преименуван на София: Поетики. От 2008 г. е артистичен директор на феста София: Поетики.

От 2013 г. Ясен Атанасов е главен редактор на списание „ЛИК“.

Отличия 
Носител на годишната награда на Съюза на българските журналисти за 2007 г.

Библиография 
 „Книга“ (1993; поезия)
 „Хтон“ (1996; роман)
 „Неща: горчивата книга“ (2005; ISBN 978-954-677-034-9)
 „Свят за изпиване“ (2009; роман; ISBN 978-954-28-0498-7)

Външни препратки 
 София: Поетики
 „Ясен Атанасов: За тази диктаторка културата няма никакво значение какви сме – мутри или поети, курви или обикновени купонджии“, интервю за Аглика Георгиева, в. „Новинар“, 26 август 2011 г.
 „Поетът и културолог Ясен Атанасов - Ние и градът“ (видео), VBox7, 29 януари 2012 г.
 Ясен Атанасов в анкетата на проекта Отворена литература
 Ясен Атанасов - откъс от романа „Свят за изпиване“

Български писатели
Български поети
Български журналисти
Възпитаници на Философския факултет на Софийския университет
Родени в София